VYHLÁSENIE VOĽBY HLAVNÉHO KONTROLÓRA V OBCI VEĽKÝ HOREŠ

 Obecné zastupiteľstvo vo Veľkom Horeši na základe ustanovenia § 18a ods. 2 zákona 369/1990 Zb. o obecnom zriadení v znení neskorších predpisov a uznesením č. 23/2021 zo dňa 10. mája 2021

VYHLASUJE VOĽBU HLAVNÉHO KONTROLÓRA OBCE A URČUJE DEŇ KONANIA VOĽBY NA DEŇ 23.11.2022

1. Predpoklady na výkon funkcie hlavného kontrolóra obce Veľký Horeš v súlade s § 18a zákona SNR č. 369/1990 Zb. o obecnom zriadení v znení neskorších predpisov:

• ukončené minimálne úplné stredné vzdelanie,

• prax v kontrolnej činnosti, alebo vo verejnej správe v oblasti ekonomickej, právnickej, technickej vítaná

 • občianska a morálna bezúhonnosť,

• spôsobilosť na právne úkony v plnom rozsahu.

• užívateľské ovládanie počítača

 2. Náležitosti písomnej prihlášky a požadované doklady:

• meno a priezvisko, trvalé bydlisko, dátum narodenia, kontaktné údaje (telefón a e-mail),

• štruktúrovaný profesijný životopis s prehľadom doterajších zamestnaní a funkčného zaradenia,

• úradne overený doklad o najvyššom dosiahnutom vzdelaní a prípadne ďalšie kópie dokladov o doplňujúcich formách vzdelania a spôsobilostí,

• výpis z registra trestov nie starší ako 3 mesiace,

• čestné vyhlásenie o spôsobilosti na právne úkony v plnom rozsahu,

• čestné vyhlásenie o odbornej praxi

• písomný súhlas kandidáta na spracovanie osobných údajov podľa zákona č. 122/2013 Z. z. o ochrane osobných údajov v platnom znení na účely voľby hlavného kontrolóra obce,

1. Rozsah výkonu funkcie hlavného kontrolóra obce Veľký Horeš je stanovený v rozsahu 20% pracovného úväzku.

Písomnú prihlášku s požadovanými dokladmi je potrebné doručiť najneskôr 14 dní pred dňom konania voľby, t.j. do 09.11.2022 do 13:00 hod. (prihláška musí byť v danej lehote fyzicky doručená na Obecný úrad Veľký Horeš).

Obálka musí byť zalepená a zreteľne označená textom „Voľba hlavného kontrolóra – Neotvárať“. Na prihlášky doručené po tomto termíne sa nebude prihliadať.

 Jednotliví kandidáti na funkciu hlavného kontrolóra, ktorí splnia podmienky budú písomne pozvaní na zasadnutie Obecného zastupiteľstva Veľký Horeš, ktoré sa bude konať dňa 23.11.2022, kde každý kandidát bude mať právo vystúpiť za účelom svojej prezentácie v časovom rozsahu maximálne 5 min.

PaedDr. Zoltán Pál starosta obce vo Veľkom Horeši